b'\n_START_ARTICLE_\nCristurges\n_START_SECTION_\nUtseende\n_START_PARAGRAPH_\nEn middelsstor, avlang, brun trebukk. Antennene er tynne og betydelig lengre enn kroppen. Pronotum har rundede sider med en tann litt bak midten. Dekkvingene er nesten jevnbrede. Beina har tykke, klubbeformede l\xc3\xa5r.\n_START_SECTION_\nLevevis\n_START_PARAGRAPH_\nLarvene lever inne i d\xc3\xb8d ved, gjerne sm\xc3\xa5 kvister av l\xc3\xb8vtr\xc3\xa6r. De kan ogs\xc3\xa5 finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.\n_START_SECTION_\nUtbredelse\n_START_PARAGRAPH_\nSlekten er utbredt i det s\xc3\xb8rlige Brasil.'